CELEX: 32017R0172
Language: sl
Date: 2017-02-01 00:00:00
Title: Uredba Komisije (EU) 2017/172 z dne 1. februarja 2017 o spremembi Uredbe (EU) št. 142/2011 glede parametrov za pretvorbo živalskih stranskih proizvodov v bioplin ali kompost ter pogojev za uvoz hrane za hišne živali in izvoz predelanega gnoja (Besedilo velja za EGP. )

2.2.2017   
            
            
               SL
            
            
               Uradni list Evropske unije
            
            
               L 28/1
            
         UREDBA KOMISIJE (EU) 2017/172
   z dne 1. februarja 2017
   o spremembi Uredbe (EU) št. 142/2011 glede parametrov za pretvorbo živalskih stranskih proizvodov v bioplin ali kompost ter pogojev za uvoz hrane za hišne živali in izvoz predelanega gnoja
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1069/2009 Evropskega parlamenta in Sveta z dne 21. oktobra 2009 o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter razveljavitvi Uredbe (ES) št. 1774/2002 (1) in zlasti člena 15(1)(c), člena 27(g), člena 41(3) in drugega pododstavka člena 43(3) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 142/2011 (2) določa pravila za izvajanje Uredbe (ES) št. 1069/2009, vključno s parametri za pretvorbo živalskih stranskih proizvodov v bioplin ali kompost, pogoji za dajanje na trg uvožene hrane za hišne živali in pravili za izvoz snovi kategorije 2.
            
         
               (2)
            
            
               Priloga V k Uredbi (EU) št. 142/2011 določa standarde za pretvorbo živalskih stranskih proizvodov v bioplin in kompost. V skladu s točko 3(b) oddelka 2 poglavja III Priloge V lahko pristojni organ pod določenimi pogoji dovoli posebne zahteve, razen tistih, ki so določene v poglavju III.
            
         
               (3)
            
            
               Vendar se v takih primerih presnovni ostanki in kompost lahko dajejo na trg le v državi članici, v kateri so bili dovoljeni alternativni parametri pretvorbe. Da se pristojnim organom omogoči potrebna prožnosti pri načinu reguliranja obratov za pridobivanje bioplinov in obratov za kompostiranje iz točke 3 oddelka 2 poglavja III Priloge V k Uredbi (EU) št. 142/2011, je primerno iz standardov, določenih v točki 2 oddelka 3 poglavja III, izključiti tiste presnovne ostanke in kompost, za katere je država članica že odobrila alternativne parametre pretvorbe. Prilogo V k Uredbi (EU) št. 142/2011 bi bilo zato treba ustrezno spremeniti.
            
         
               (4)
            
            
               Države članice lahko dovolijo uvoz živalskih stranskih proizvodov in pridobljenih proizvodov le iz odobrenih tretjih držav. Države članice lahko dovolijo uvoz surove hrane za hišne živali, pridobljene iz ribiških stranskih proizvodov iz tretjih držav, iz katerih je dovoljen uvoz ribiških proizvodov za prehrano ljudi v skladu s Prilogo II k Odločbi Komisije 2006/766/ES (3). To ne velja za uvoz predelane hrane za hišne živali, pridobljene iz ribiških stranskih proizvodov. Zato za uvoz predelane hrane za hišne živali, pridobljene iz ribiških stranskih proizvodov, veljajo strožji pogoji kot za uvoz surove hrane za hišne živali, pridobljene iz ribiških stranskih proizvodov. Ustrezno je dovoliti uvoz predelane hrane za hišne živali, pridobljene iz ribiških stranskih proizvodov iz vseh tretjih držav, iz katerih je dovoljen uvoz surove hrane za hišne živali, pridobljene iz ribiških stranskih proizvodov. Preglednico 2 oddelka1 poglavja II Priloge XIV k Uredbi (EU) št. 142/2011 bi bilo zato treba ustrezno spremeniti.
            
         
               (5)
            
            
               Izvoz predelanega gnoja, namenjenega sežiganju ali odlaganju na odlagališču, je prepovedan. Vendar se v skladu s členom 43(2) in (3) Uredbe (ES) št. 1069/2009 izvoz te snovi za uporabo v objektih za pridelavo bioplina ali kompostiranje lahko dovoli pod pogojem, da je namembna država članica Organizacije za gospodarsko sodelovanje in razvoj (OECD). Da bi se omogočil izvoz predelanega gnoja in organskih gnojil, ki vsebujejo izključno predelan gnoj, je primerno, da se določijo pravila za izvoz teh proizvodov za namene, ki niso sežig, odlaganje na odlagališčih ali uporaba v objektih za pridelavo bioplina ali kompostiranje v državah, ki niso članice OECD. V teh pravilih bi bilo treba določiti zahteve, ki so vsaj enakovredne zahtevam za dajanje na trg predelanega gnoja in organskih gnojil, ki vsebujejo izključno predelan gnoj. Zato bi bilo treba v skladu s tem spremeniti Prilogo XIV k Uredbi (EU) št. 142/2011.
            
         
               (6)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   V členu 25 Uredbe (EU) št. 142/2011 se doda naslednji odstavek:
   
      „4.   Pravila, določena v poglavju V Priloge XIV, se uporabljajo za izvoz pridobljenih proizvodov, opredeljenih v navedem poglavju, iz Unije.“
   
   Člen 2
   Prilogi V in XIV k Uredbi (EU) št. 142/2011 se spremenita v skladu z besedilom iz Priloge k tej uredbi.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 1. februarja 2017
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 300, 14.11.2009, str. 1.
   
      (2)  Uredba Komisije (EU) št. 142/2011 z dne 25. februarja 2011 o izvajanju Uredbe (ES) št. 1069/2009 Evropskega parlamenta in Sveta o določitvi zdravstvenih pravil za živalske stranske proizvode in pridobljene proizvode, ki niso namenjeni prehrani ljudi, ter o izvajanju Direktive Sveta 97/78/ES glede nekaterih vzorcev in predmetov, ki so izvzeti iz veterinarskih pregledov na meji v skladu z navedeno direktivo (UL L 54, 26.2.2011, str. 1).
   
      (3)  Odločba Komisije 2006/766/ES z dne 6. novembra 2006 o določitvi seznamov tretjih držav in ozemelj, iz katerih je dovoljen uvoz školjk, iglokožcev, plaščarjev, morskih polžev in ribiških proizvodov (UL L 320, 18.11.2006, str. 53).
   
      PRILOGA
      Prilogi V in XIV k Uredbi (EU) št. 142/2011 se spremenita:
      
                  1.
               
               
                  Točka 2 oddelka 3 poglavja III Priloge V se nadomesti z naslednjim:
                  
                              „2.
                           
                           
                              Presnovni ostanki ali kompost, razen tistih iz točke 3(b) oddelka 2, ki niso skladni z zahtevami iz tega oddelka, se ponovno predelajo v bioplin ali kompost, pri salmoneli pa se z njimi ravna in jih odstrani v skladu z navodili pristojnega organa.“
                           
                        
            
                  2.
               
               
                  Priloga XIV se spremeni:
                  
                              (a)
                           
                           
                              Vrstica št. 12 preglednice 2 v oddelku 1 poglavja II se nadomesti z naslednjim:
                              
                                          „12
                                       
                                       
                                          Hrana za hišne živali, vključno s pasjimi žvečilkami
                                       
                                       
                                          
                                                      (a)
                                                   
                                                   
                                                      V primeru predelane hrane za hišne živali in pasjih žvečilk: snovi iz člena 35(a)(i) in (ii);
                                                   
                                                
                                                      (b)
                                                   
                                                   
                                                      v primeru surove hrane za hišne živali: snovi iz člena 35(a)(iii).
                                                   
                                                
                                       
                                          Hrana za hišne živali in pasje žvečilke morajo biti proizvedene v skladu s poglavjem II Priloge XIII.
                                       
                                       
                                          
                                                      (a)
                                                   
                                                   
                                                      V primeru surove hrane za hišne živali:
                                                      tretje države, navedene v delu 1 Priloge II k Uredbi (EU) št. 206/2010 ali v Prilogi I k Uredbi (ES) št. 798/2008, iz katerih države članice dovolijo uvoz svežega mesa, pridobljenega iz istih vrst živali, in v katerih je dovoljeno le meso s kostmi;
                                                      v primeru snovi, pridobljenih iz rib, tretje države, navedene v Prilogi II k Odločbi 2006/766/ES;
                                                   
                                                
                                                      (b)
                                                   
                                                   
                                                      v primeru pasjih žvečilk in hrane za hišne živali, razen surove hrane za hišne živali:
                                                      tretje države, navedene v delu 1 Priloge II k Uredbi (EU) št. 206/2010, in naslednje države:
                                                      
                                                                   
                                                               
                                                               
                                                                  (JP) Japonska,
                                                               
                                                            
                                                                   
                                                               
                                                               
                                                                  (EC) Ekvador,
                                                               
                                                            
                                                                   
                                                               
                                                               
                                                                  (LK) Šrilanka,
                                                               
                                                            
                                                                   
                                                               
                                                               
                                                                  (TW) Tajvan.
                                                               
                                                            V primeru predelane hrane za hišne živali, pridobljene iz rib, tretje države, navedene v Prilogi II k Odločbi 2006/766/ES.
                                                   
                                                
                                       
                                          
                                                      (a)
                                                   
                                                   
                                                      V primeru konzervirane hrane za hišne živali: poglavje 3(A) Priloge XV;
                                                   
                                                
                                                      (b)
                                                   
                                                   
                                                      v primeru predelane hrane za hišne živali, razen konzervirane hrane za hišne živali: poglavje 3(B) Priloge XV;
                                                   
                                                
                                                      (c)
                                                   
                                                   
                                                      v primeru pasjih žvečilk: poglavje 3(C) Priloge XV;
                                                   
                                                
                                                      (d)
                                                   
                                                   
                                                      v primeru surove hrane za hišne živali: poglavje 3(D) Priloge XV.“
                                                   
                                                
                                    
                        
                              (b)
                           
                           
                              doda se naslednje poglavje V:
                              „POGLAVJE V
                              
                                 PRAVILA ZA IZVOZ NEKATERIH PRIDOBLJENIH PROIZVODOV
                              
                              Pravila, ki veljajo za izvoz pridobljenih proizvodov s seznama v nadaljevanju, kot so navedeni v členu 25(4):
                              
                                           
                                       
                                       
                                          Pridobljeni proizvodi
                                       
                                       
                                          Pravila za izvoz
                                       
                                    
                                          1
                                       
                                       
                                          Predelan gnoj in organska gnojila, kompost ali presnovni ostanki iz predelave v bioplin, ki ne vsebujejo drugih živalskih stranskih proizvodov ali pridobljenih proizvodov, razen predelanega gnoja.
                                       
                                       
                                          Predelan gnoj in organska gnojila, kompost ali presnovni ostanki iz predelave v bioplin, ki ne vsebujejo drugih živalskih stranskih proizvodov ali pridobljenih proizvodov, razen predelanega gnoja, morajo izpolnjevati vsaj pogoje iz točk (a), (b), (d) in (e) oddelka 2 poglavja I Priloge XI.“